**DOCUMENT ASOCIAT 3**

**POLITICA TARIFARĂ**

**CAPITOLUL 1. INTRODUCERE**

Prezentul Document stabilește/modifică/ajustează Tarifele și Titlurile de călătorie de către Entitatea Contractantăprecum și stabilește modul de încasare de către Operator a veniturilor din vânzarea Titlurilor de călătorie pentru Serviciile publice de transport călători prestate în baza Contractelor de delegare a gestiunii serviciului public de transport local de călători încheiate.

#

# CAPITOLUL 2. DEFINIȚII

Termenii şi expresiile folosite vor avea următorul înţeles:

|  |  |
| --- | --- |
| ANRSC | Înseamnă Autoritatea Națională de Reglementare pentru Serviciile Comunitare de Utilități Publice |
|  |  |
| Entitatea Contractantă | Înseamnă autoritatea locală competentă și anume Asociația de Dezvoltare Intercomunitară pentru Transport Public București-Ilfov care are competența legală de a delega gestiunea serviciului public de transport local de călători în Municipiul București și Județul Ilfov |
| Caietul de sarcini al serviciului de transport public local de persoane prin curse regulate în Municipiul București și Județul Ilfov | Înseamnă documentul care cuprinde condiţiile speciale, în principal cele tehnice, impuse de Entitatea Contractantă în vederea achiziţionǎrii/atribuirii directe a serviciului public de transport local de calatori |
| Compensație | Reprezintă compensații de serviciu public, definite la art. 2 litera g) din Regulamentul (CE) nr. 1370/2007 drept orice beneficii, în special financiare, acordate direct sau indirect de către o autoritate competentă din fonduri publice în perioada de punere în aplicare a unei obligații de serviciu public sau în legătură cu perioada respectivă. |
| Contract  | Înseamnă prezentul Contract de delegare a gestiunii serviciului public de transport local de călători, inclusiv toate anexele la acesta și documentele asociate ale Entității Contractante aplicabile serviciului public de transport local de călători pe aria de competență a acesteia. Contractul este un contract de servicii publice, definit la art. 2litera i) din Regulamentul (CE) nr. 1370/2007 drept actul obligatoriu din punct de vedere juridic care confirmă acordul încheiat între o autoritate competentă şi un operator de serviciu public cu scopul de a încredinţa respectivului operator de serviciu public gestionarea şi exploatarea serviciilor publice de transport de călători, sub rezerva unor obligaţii de serviciu public. |
| Diferențe de tarif | Înseamnă sumele acordate Operatorului,de la bugetul de stat, din bugetele locale sau din bugetele altor instituții stabilite prin lege, care intră în calculul Compensației, în vederea acoperirii influențelor financiare rezultate din gratuitățile și reducerile de tarif la Titlurile de călătorie pentru anumite categorii de călători, conform legislației aplicabile. |
| Licență de traseu  | Înseamnă actul tehnic şi juridic emis de Entitatea Contractantă, ca anexă la contractul de delegare a gestiunii, opozabilă față deorganele cu atribuții de control în trafic, care atestă că Operatorul are dreptul să presteze serviciul public de transport local de călători, efectuat pe căi publice de transport rutier cu autobuze, pe un anumit traseu. |
| Obligații de serviciu public  | Obligațiile de serviciu public sunt acele obligații definite de art. 2 litera e) din Regulamentul (CE) nr. 1370/2007, respectivacele cerințe definite sau stabilite de către o autoritate competentă, pentru a asigura servicii publice de transport de călători de interes general, pe care un operator, dacă ar ține seama de propriile sale interese comerciale, nu și le-ar asuma sau nu și le-ar asuma în aceeași măsură sau în aceleași condiții fără a fi retribuit. |
| Operator | Societatea de Transport București STB SA până la preluarea activității de vânzare a Titlurilor de călătorie de către Entitatea Contractantă sau de către o altă entitate desemnată |
| Operator desemnat  | Operatorul, altul decât Societatea de Transport București STB SA, care prestează Servicii publice de transport de călători, în baza unui Contract de delegare încheiat cu Entitatea Contractantă. |
| Partea | Înseamnă Entitatea Contractantă sau Operatorul. |
| Părți | Înseamnă Entitatea Contractantă și Operatorul. |
| Serviciul public integrat de transport local de călători  | Înseamnă serviciul integrat de transport de călători în sensul prevăzut de art. 2 li. M) din Regulamentul (CE) nr. 1370/2007, ca fiind un serviciu de interes economic general, prestat către public în mod nediscriminatoriu şi continuu pe raza teritorială de competență a Entității Contractante, potrivit Programului de transport al Operatorului. |
| Tarif de călătorie  | Înseamnă prețul perceput de către Operator de la călători în schimbul vânzării Titlurilor de călătorie, stabilit de către Entitatea Contractantă, potrivit dispozițiilor legale. |
| Titluri de călătorie  | Înseamnă orice tip de abonament, abonament cu regim special, titlu de cǎlǎtorie la tarif special sau tichet, cǎlǎtorie, portofel electronic, emis în orice formă, electronică, letrică, SMS, de către Operator, ce permit deplasarea călătorilor beneficiari ai Serviciului public de transport local, emise conform prevederilor legale.  |
| Unități Administrativ-Teritoriale membre ale Entității Contractante  | Înseamnă fiecare Unitate Teritorial Administrativă membră a Entității Contractante, denumită UAT membră,beneficiară a Serviciului public de transport local de călători prestat de către Operator/Operator desemnat. |

**CAPITOLUL 3. TARIFE ȘI TITLURI DE CĂLĂTORIE**

1. Entitatea Contractantă va stabili și aproba Tarifele de călătorie, iar Operatorul va încasa veniturile din vânzarea Titlurilor de călătorie pentru Serviciile publice de transport călători prestate de către Operator/Operator desemnat în baza Contractelor încheiate.

2. Entitatea Contractantă poate hotărî, pe parcursul derulării prezentului Contract, ajustarea/modificarea tarifului pe călătorie (lei/călătorie) în conformitate cu prevederile din Ordinul Președintelui ANRSC nr.272/2011 privind stabilirea, ajustarea și modificarea tarifelor pentru serviciile publice de transport local și județean de persoane, cu modificările și completările ulterioare. Tipurile titlurilor de călătorie vor fi stabilite, modificate și ajustate de către Entitatea Contractantă, în calitatea acesteia de reglementator în domeniu, lista cu acestea fiind comunicată Operatorului, ulterior aprobării de către organele statutare ale Entității Contractante. Noile Titluri de călătorie vor fi implementate de către Operator în termenul comunicat de Entitatea Contractantă și agreat de Operator, funcție de posibilitățile tehnice ale sistemului de taxare.

3. La data începerii Contractului, Operatorul va aplica Tarifele de călătorie prevăzute în Anexa 1 la Politica tarifară.

4. Operatorul este obligat să transporte toți călătorii care dețin un Titlu de călătorie valabil, inclusiv categoriile de călători care beneficiază de gratuitățile și reducerile la Titlurile de călătorie, precum şi de orice alte gratuităţi şi reduceri ce vor fi stabilite după Data Intrării în Vigoare a Contractului prin acte normative şi hotărâri ale Consiliilor Locale, Consiliului Județean și/sau Consiliului General al Municipiului București, după caz.

5. Operatorul este obligat să emită Titluri de călătorie pentru categoriile de călători care beneficiază de reduceri şi gratuităţi, potrivit reglementărilor legale şi a hotărârilor Consiliilor Locale, Consiliului Județean și/sau Consiliului General al Municipiului București.

6. Sumele aferente Diferențelor de tarif se estimeză anual de către Entitatea Contractantă, și se comunică UAT-urilor pentru a fi prevăzute în bugetele anuale proprii.

7. Acoperirea Diferențelor de tarif acordate Operatorului se va face până la valoarea integrală a Titlurilor de călătorie, în baza numărului de Titluri de călătorie cu valoare redusă vândute și a numărului de Titluri de călătorie de care beneficiază gratuit fiecare categorie de călători, în luna respectivă, în baza documentelor justificative solicitate.

8. Operatorul are obligaţia de a organiza şi presta activitatea de vânzare și distribuire a Titlurilor de călătorie pentru toate categoriile de călători. În acest sens, Operatorul se obligă să asigure emiterea Titlurilor de călătorie şi distribuirea acestora.

9. Lista punctelor de distribuţie a Titlurilor de călătorie şi programul de funcţionare se va completa în mod corespunzător, în baza adreselor trimise de către Entitatea Contractantă către Operator, după obținerea tuturor aprobărilor necesare funcționării punctelor.

10. Elementele de identificare ale Titlurilor de călătorie vor fi stabilite de Entitatea Contractantă potrivit legii.

11. Controlul călătorilor care folosesc transportul public prestat de Operator pe teritoriul administrativ al UAT-urilor beneficiare membre Entității Contractante este realizat de către Operator prin personal propriu.

12. Operatorul va asigura personalului Entității Contractante, împuternicit pentru monitorizarea activității de control, informațiile necesare pentru această activitate.

13. Operatorul este obligat să dispună de un număr suficient de controlori de Titluri de călătorie, începând cu data intrării în vigoare a Contractului. Operatorul se obligă să întreprindă toate acțiunile necesare pentru reducerea numărului de călători care circulă fără Titlu de călătorie valabil pe traseele care intră în obligația Operatorului de a emite, distribui contra-cost/gratuit, după caz, controla, sancționa utilizatorii care încalcă prevederile „Regulamentului pentru efectuarea serviciului de transport public local de persoane prin curse regulate în Municipiul Bucureşti si Judeţul Ilfov”.

14. Lista cu Tarifele de călătorie pentru prestarea Serviciului public de transportul local de călători pe liniile regionale are valabilitate pentru toate traseele regionale pentru care Entitatea Contractantă a eliberat Licențe de traseu.

15. Operatorul va incasa veniturile din vânzarea Titlurilor de călătorie și pentru Operatorii desemnați care au încheiat un Contract de delegare a gestiunii serviciului public de transport local de călători cu Entitatea Contractantă, indiferent de forma juridică a acestuia, prevăzut de Legea nr.51/2006 republicată.

16. Lista Operatorilor desemnați, precum și rutele pe care aceștia operează va fi transmisă Operatorului în vederea aplicării de către aceasta a prevederilor mai sus menționate

17**.** Veniturile încasate din vânzarea titlurilor de călătorie și Diferențele de tarif aferente pentru serviciile de transport public prestate de ceilalți operatori de transport se vor evidenția separat și vor intra în calculul Compensației pentru fiecare Operator. Veniturile încasate pentru serviciile de transport public prestate de ceilalți operatori de transport sunt venituri neeligibile pentru calculul Compensației și fac obiectul contractelor comerciale încheiate între operatori.

18. Veniturile încasate din vânzarea titlurilor de călătorie și Diferențele de tarif aferente pentru serviciile de transport public prestate de ceilalți operatori de transport se vor evidenția separat și vor intra în calculul Compensației pentru fiecare operator.

**CAPITOLUL 4. MODALITATEA DE STABILIRE, MODIFICARE SAU AJUSTARE A TARIFELOR DE CĂLĂTORIE**

1.Stabilirea, ajustarea sau modificarea tarifelor pentru serviciile de transport public local de persoane se vor efectua în conformitate cu prevederile Ordinului ANRSC nr. 272/2007 pentru aprobarea Normelor-cadru privind stablirea, ajustarea şi modificarea tarifelor pentru serviciile de transport public local de persoane, la cererea operatorilor de transport public local de persoane, prin Hotărâre a Consiliului General al Municipiului Bucureşti, pe baza următoarelor documente:

1. Cererea de stabilire, ajustare sau modificare care conţine: tarifele în vigoare şi tarifele solicitate, inclusiv TVA; justificarea propunerii de stabilire, ajustare sau modificare se întocmeşte în baza unei documentaţii care prezintă oportunitatea fundamentării tarifelor datorată creşterii principalelor elemente de cheltuieli;
2. Fişele de fundamentare pentru stablirea, ajustarea şi modificarea tarifelor;
3. Alte date şi informaţii necesare fundamentării tarifelor propuse.

2. Stabilirea Tarifelor Titlurilor de călătorie se efectuează în funcţie de costul/km contractat, de oferta de transport contractată şi de numărul estimat de călătorii aferente tipurilor de Ttluri de călătorie oferite utilizatorilor.

3. Tarifele pentru Serviciul public de transport local de călători efectuat prin curse regulate se pot ajusta periodic în baza creşterii indicelui preţurilor de consum faţă de nivelul existent la data precedentei actualizări aprobate.

4. Tarifele pentru Serviciul public de transport local de călători efectuat prin curse regulate se pot modifica în cazul în care condiţiile de exploatare conduc la o modificare semnificativă a costurilor, superioară creşterii indicelui preţurilor de consum în aceeaşi perioadă.

5. Etapele parcurse pentru stabilirea, ajustarea sau modificarea Tarifelor de călătorie pentru elementele din oferta tarifară sunt următoarele:

1. Se calculează costul mediu al unei călătorii, ca raport între costurile necesare pentru serviciul de transport public local de persoane (medie lunară) + profitul rezonabil al operatorului şi numărul mediu estimat al călătoriilor pentru fiecare titlu de călătorie (medie lunară). În baza sondajelor sau datelor statistice obţinute de la compartimentele de specialitate se va estima numărul de călătorii realizate în urma efectuării serviciului de transport public local de persoane.
2. Tariful pentru o călătorie rezultă prin însumarea costului mediu al unei călătorii cu profitul rezonabil şi taxa pe valoare adăugată.
3. Tariful pentru o călătorie poate să fie egal cu costul mediu al unei călătorii dacă compensaţia este dirijată cătrea bonamente, sau poate să fie mai mic decât costul mediu, dacă se decide ca compensaţia să acționeze încă de la acest prim nivel. De asemenea, tarifu lpentru o călătorie poate să depășească costul mediu, în cazul în care se acordă reduceri tarifare pentru restul pozițiilor tarifare.
4. Reducerile tarifare asociate Titlurilor de călătorie din oferta tarifară se vor acorda numai în situaţiile în care Entitatea contractantă va impune Operatorului efectuarea serviciului de transport public de persoane în condiţiile unei obligaţii tarifare care determină efecte economice negative pentru Operatorul de transport.

Obligaţia tarifară va produce efecte economice negative atunci când diferenţa dintre veniturile şi cheltuielile aferente serviciului public subvenţionat de transport este mai mică decât diferenţa dintre veniturile şi cheltuielile aferente aceluiaşi transport, dacă acesta s-ar fi desfăşurat în condiţii de concurenţă, iar tarifele de transport s-ar fi stabilit pe criterii comerciale.

1. Se determină toate celelalte Titluri de călătorie incluse în oferta tarifară aplicând formula de la punctul 2, iar pentru cele supuse obligaţiei tarifare costul unitar va fi influenţat prin aplicarea reducerilor tarifare. Pentru tarifele sociale se vor aplica reducerile tarifare conform cu prevederile legale în vigoare la întocmirea documentaţiei de stabilire, actualizare sau modificare a tarifelor.

6. Entitatea Contractantă poate solicita Operatorului informaţii suplimentare pentruclarificarea unor aspecte din propunerile de stabilire, ajustare sau modificare a tarifelor pentru serviciile de transport public local de persoane.

**ANEXA 1. TARIFE ȘI TITLURI DE CĂLĂTORIE**

|  |  |
| --- | --- |
|  |  |
|  |  |
| **Anexa 1.1****Lista cu Tarifele de călătorie pentru Serviciul public de transportul local de călători prin curse regulate pe linii urbane**  |
| **Tip Titlu de călătorie** | **Preţ** |
| Călătorie | 1.30 lei |
| Călătorii nelimitate pe toate liniile urbane /60 minute (SMS) | 1.30 lei |
| Abonament lunar nominal integral - 1 linie urbană | 30.00 lei |
| Abonament lunar nominal integral - 2 linii urbane | 35.00 lei |
| Abonament lunar nominal integral general (toate liniile urbane) | 50.00 lei |
| Abonament lunar nominal redus - 1 linie urbană | 15.00 lei |
| Abonament lunar nominal redus - 2 linii urbane | 17.50 lei |
| Abonament lunar nominal redus general (toate liniile urbane) | 25.00 lei |
| Abonament lunar nenominal integral - 1 linie urbană | 40.00 lei |
| Abonament lunar nenominal integral - 2 linii urbane | 50.00 lei |
| Abonament lunar nenominal integral general (toate liniile urbane) | 80.00 lei |
| Curse expres - 2 călătorii | 7.00 lei |
| Curse expres - 10 călătorii | 27.00 lei |
| Curse expres - abonament lunar | 80.00 lei |
| Abonament fracționat (valabil pe toate liniile urbane) – abonament nenominal pentru 1 zi | 8.00 lei |
| Abonament fracționat (valabil pe toate liniile urbane) - abonament nominal pentru 7 zile | 17.00 lei |
| Abonament fracționat (valabil pe toate liniile urbane) - abonament nominal pentru 15 zile | 25.00 lei |
| Tarif de călătorie la tarif special  | 50.00 lei |
| **TITLURI DE CĂLĂTORIE INTEGRATE STB-METROREX**

|  |  |
| --- | --- |
| **Tip Titlu de călătorie** | **Preţ** |
| Bilet 10 călătorii 60 minute/ călătorie STB+METROREX | 34,00 lei |
| Bilet unic 60 minute/ călătorie STB+METROREX | 5.00 lei |
| Abonament 1 zi STB+METROREX | 17.00 lei |

**Anexa 1.2****Lista cu Tarifele de călătorie pentru Serviciul public de transportul local de călători prin curse regulate pe liniile regionale** |
|  |
| **Tip Titlu de călătorie** | **Preţ** |
| Călătorie | 1.50 lei |
| Călătorii nelimitate pe toate liniile regionale /90 minute (SMS) | 1.50 lei |
| Abonament lunar valabil pe o linie regională | 35.00 lei |
| Abonament lunar redus valabil pe o linie regională | 17.50 lei |
| Abonament lunar valabil pe două linii (o linie regională şi o linie urbană) | 95.00 lei |
| Abonament lunar redus valabil pe două linii (o linie regională şi o linie urbană) | 47.50 lei |
| Abonament general (valabil pe toate liniile în Bucureşti şi în judeţul Ilfov) | 125.00 lei |
| Abonament general redus (valabil pe toate liniile în Bucureşti şi în judeţul Ilfov) | 62.50 lei |